บาทเปิดตลาด 35.19/21 บาทต่อดอลล่าร์
เงินบาทเปิดตลาด  35.19/21 บาทต่อดอลล่าร์  คาดแกว่งแคบไร้ปัจจัยใหม่ วอลุ่มเบาบางก่อนหยุดยาว มองกรอบ 35.15-35.30บาทต่อดอลล่าร์
8 เม.ย. 2559

เงินบาทเปิดตลาด  35.19/21 บาทต่อดอลล่าร์  คาดแกว่งแคบไร้ปัจจัยใหม่ วอลุ่มเบาบางก่อนหยุดยาว มองกรอบ 35.15-35.30บาทต่อดอลล่าร์
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.19/21 บาท/ดอลลาร์ ใกล้เคียงจากช่วงเย็นวานนี้ที่ปิดตลาดที่ระดับ 35.18/20 บาท/ดอลลาร์ 
วันนี้เงินบาทคาดว่าจะเคลื่อนไหวในกรอบแคบๆ เนื่องจากไม่มีปัจจัยใหม่ๆ เข้ามา ประกอบกับใกล้ช่วงเทศกาลวันหยุดยาว ตลาดจึงบางๆ 
"วันนี้บาทคงแกว่งแคบๆ ไม่มีปัจจัยอะไรพิเศษ ตลาดบางๆ ใกล้วันหยุดยาว" นักบริหารเงิน ระบุ นักบริหารเงิน คาดว่า วันนี้เงินบาทจะเคลื่อนไหวในกรอบ 35.15 - 35.30 บาท/ดอลลาร์